**Ақмола оьлысы, Ерейментау ауданы, Ереймнтау қаласы,**

**«Болашақ» бөбекжай-бақшасы МКҚК**

**Досумова Гүлзат Болатқызы, тәрбиеші**

**І кіші топ**

**Білім беру саласы:** Таным

**Ұйымдастырылған оқу қызметі:**Сенсорика

**Тақырыбы:** «Біз қонаққа барамыз»

**Мақсаты:**балалардың бір жыл бойы алған білімдерін көрсету. Түстерді: қызыл, жасыл, көк, сары, қызғылт сары, көгілдір, пішіндерді: дөңгелек, үш бұрыш, шаршы, көлемді: аз, көп, бағдарлауды: «жоғары», «төмен», «оң жақ», «сол жақ» қайталатып бекіту. Заттарды көлемі, түсі бойынша топтастыру іскерлігін бекіту;

**Дамытушылық:** Ойлау қабілетін, қамқорлық, жақсылық жасау іскерлігін дамыту.

**Тәрбиелік:** Білімділікке, тапқырлыққа, ұқыпты ойнауға тәрбиелеу

**Қолданылатын көрнекіліктер, құрал-жабдықтар:** Түрлі- түсті (қызыл, көк, сары, жасыл, қызғылт сары, көгілдір, күлгін) қатты қағаздан жасалған пішіндер (дөңгелек, үшбұрыш, шаршы). Түрлі-түсті гүлдер, көбелектер, күн. Үй жануарлары, төлдері, ұзын-қысқа жолдар, кірпі, саңырауқұлақтар, себет (үлкен, кішкентай).

**Сөздік жұмыс**: қызыл, көк, сары, жасыл, қызғылт сары, көгілдір, күлгін т.б.

**Билингвалды компонент: көбелек- бабочка**

|  |  |  |
| --- | --- | --- |
| **Оқу іс-әрекетінің кезеңдері** | **Тәрбиешінің іс-әрекеті** | **Балалардың іс-әрекеті** |
| **Мотивациялық қозғаушылық** | **Жағдаяттың сомдалуы**  Есікті қағып, хатшы хат әкеледі. Балалар қараңдаршы бізге хат келіпті. Яғни хаттың ішінде шақыру билеті бар екен. Бұл біздің Серік деген досымыз ғой өзінің туған күніне қонаққа шақырып жатыр. | Балалар қызығушылық танытады.  -Балалар қонаққа баруға қуана келіседі. |
| **Ұйымдастырушылық -ізденістік** | Балалар бізді қонаққа шақырды,ал Серіктің үйі болса басқа ауылда, енді немен барамыз?  Жарайсыңдар, енді поезға міну үшін не алуымыз керек?  Дұрыс айтасыңдар билет алуымыз керек.  Билет сатушы, балаларға билеттің орнына әр түрлі геометриялық пішіндер (Үшбұрыш, шаршы, дөңгелек) береді.  -Ал қане енді поезд болып жүреміз.  Аялдамаға келіп тоқтайды.  «Пішінді ата» д/о.  Балалар қане кімде қандай пішінді билет?  Көрсетеміз, атаймыз.  Билеттеріңді тексергенше бізде тағы бір аялдамаға келіп қалдық.  -Қараңдаршы поездың оң жақ терезесінен не көріп тұрмыз?  -Дұрыс айтасыңдар. Бірақ, балалар көбелектер мен гүлдер дұрыс тұр ма? (магнитті тақтада күн мен көбелектер төменде, ал гүлдер жоғарыда тұрады).  Айтыңдаршы қалай тұру керек?  Дұрыс айтасыңдар балалар.  Енді балалар мына әр түрлі түстегі көбелектердің өз гүлдерін табуға көмектесейік.  **Дидактикалық ойын: «Күн мен жаңбыр»** (Күн дегенде ұшады, жаңбыр дегенде гүлге қонады).  Ал енді поездың сол жақ терезесінен қарайық, не көріп тұрмыз?  -Балалар әже үй жануарларының төлдерін жоғалтып алыпты, бізден көмек сұрайды.  Көмектесемізба?  **Дидактикалық ойын:** «Төлін тап»  -Балалар әр үй жануарларының төлдерін жандарына қояды.  Әже рахметін айтып қоштасады.  Міне ауылғада келіп қалдық, енді әрі қарай жаяу барамыз.  Қараңдаршы алдымызда қандай жолдар бар?  -Біз қай жолмен жүргенде тез барамыз?  Алдарынан бір үлкен, бір кішкентай кірпі кездеседі. Саңырауқұлақ жинап беруін сұрайды.  **Ойын: «Көлемін тап»** (Үлкен себетке үлкен саңырауқұлақтарды, кішкентай себетке кішкентай саңырауқұлақтарды салу) | - поезбен  -билет  -Балалар қуана билеттерді алады.    -Қызығып поезд болып жүреді.  Пішіндерді және түстерін атайды.Дөңгелек- түсі қызыл, үшбұрыш -түсі сары, шаршы -түсі жасыл, т.б.  -Көбелектер, гүлдер, күн.  -Жоқ дұрыс емес  -Күн мен көбелек жоғары,ал гүл төменде тұрады.  -Ойынды ойнайды  - Әжені, үй жануарларын көріп тұрмыз.  -Иә көмектесеміз.  -ойынды қызыға ойнайды  -Қуанады  -Сау болыңыз!  -Ұзын, қысқа.  -Қысқа жолмен тез барамыз.  Балалар саңырауқұлақтарды себеттерге салады. |
| **Рефлексиялық түзетушілік** | **«Сыйлық алу» дидактикалық ойыны**. Дүкен сөресіндегі ойыншықтардың қай сөреде тұрғанын, түсін, көлемін, пішінін ажыратқызып қорытындылайды. Тәрбиеші балалардың жұмысын мадақтап, сыйлықтарын алып кетеді. | -Жоғары ,төмен  -Үлкен, кішкентай,  -Ұзын, қысқа  - |

**Күтілетін нәтижелер:**

біледі: пішіндерді, көлемді, түстерді, бағдарлауды.

игереді: ажыратуды.

меңгереді: түстері, көлемдері бойынша заттарды топтастыру дағдысын